Lê-Jou-Eier: Afrikaanse #bloguitdaging - Hoe neem ek deel? - Dis Ekke
Posted by HesterLeyNel on 2017-08-22 22 Comments
ONDERWERPE WAAROOR ONS REEDS GEBLOG HET
A. HUIDIGE UITDAGING
Deur die venster (geopen vir deelname 24 Mei 2018) aangebied deur Kameel van Kameel, Toortsie en Bokbaaivygie se blog.
B. VORIGE UITDAGINGS (gesluit vir deelname, maar beskikbaar om te lees)
Nuwe onderwerpe word aangekondig elke Donderdag om 12:00 en sluit outomaties na een week. Jy kan die onderwerp sien en die skakel kry bo-aan hierdie blog.
Die aankondiging sal nie net die titel van die onderwerp bevat nie, maar ook ‘n kort beskrywing van waaroor die onderwerp moet handel.
Gaan skryf jou blog, net soos gewoonweg. Sê jou sê en las prentjies by as jy wil. Doen asseblief STAP 3 voordat jy die blog publiseer.
Publiseer nou jou blogpos.
Gaan klik op die die skakel (hyperlink) wat jou sal lei na Inlinkz. Die bladsy sal die naam van die nuwe onderwerp aandui.
Heel onder op die linkerkant sal ‘n blou blokkie wees met die woorde “Add Link” daarin, wat daarop dui dat die onderwerp nog “oop” is. (Let op onder in die regterkantse hoek word ook aangedui vir watter tydperk die uitdaging nog gaan oop wees vir deelname). As daar nie ‘n “Add Link” knoppie is nie, het die uitdaging reeds gesluit soos wat regs onder aangedui sal word. Kontak my as jy dalk ‘n laat inskrywing wil byvoeg – ek kan dit van my skakel af doen.
Kliek op die blou “Add Link” knoppie om die volgende skermpie oop te maak en vul dit in:
*Link: Maak jou eie blogpos wat jy wil deel oop en sorg dat jy die hele skakel van die spesifieke blog hier copy and paste. Die skakel verskyn aan die bokant van jou internet browser se bladsy en sal die datum waarop jou blogpos gepubliseer is, sowel as die titel van jou blogpos aandui.
*Link title: InLinkz plaas outomaties ‘n titel in hierdie veld, maar dit mag dalk te lank wees of nie presies soos wat jy dit wil hê nie. Hou dit kort en saaklik (50 karakters of minder)
*E-Mail: Vul jou e-pos adres in. Dit moet ‘n geldige e-pos adres wees. Ek, as administreerder, is die enigste een wat die e-posadresse sal kan sien; dit word nie deur InLinkz aan derde partye beskikbaar gemaak nie.
*Image source: Hierdie is die foto wat gebruik gaan word as thumbnail op die InLinkz bladsy (ek het die Lê-Jou-Eier logo hier gebruik, maar jy kan kies watter foto jy wil gebruik). Hier is twee maklike keuses:
Blog: InLinkz mag dalk vir jou voorstelle maak van fotos wat jy kan gebruik uit jou eie blog. Jy kan een van hulle select en crop. InLinkz sal hulle crop tot die regte grootte (125×125 px).
Wanneer die inligting ingevul en die thumbnail opgelaai is, kliek op “DONE” in die blou blokkie heel regs onder.
Hier is ‘n kort video wat ook die prosedure verduidelik:
AS JY GRAAG WIL OPTREE AS GASBLOGGER (die persoon wat die onderwerp bepaal), laat weet asseblief vir my deur ‘n kommentaar op een van my blogs te los. Ek sal jou help om die uitdaging op te stel op InLinkz.